Gwen Ramokgopa, Gautengse LUR van gesondheid, het vroeër Dinsdag gesê die poging van die DA om Makhura uit sy amp te verwyder oor die Life Esidimeni tragedie, is ŉ goedkoop politieke truuk om die provinsie oor te neem.
Ramokgopa het tydens die debat oor die mosie van wantroue in Makhura aan die wetgewer gesê die ANC respekteer die wense van die families dat hierdie tragedie nie gebruik moet word vir “politieke punte” nie.